Datum: 10. 4. 2025

Spoštovani,

objavljamo odgovore na zastavljena vprašanja gospodarskih subjektov za javno naročilo št. **JHL-7/25** **Okoljsko manj obremenjujoče čiščenje poslovnih prostorov,** ki so bila posredovana naročniku preko Portala javnih naročil.

VPRAŠANJE:Datum prejema: 08. 04.2025 15:43

Spoštovani,

1.) Zanima nas ali mora biti vodja zaposlen pri ponudniku na podlagi pogodbe o zaposlitvi ali ima lahko s ponudnikom sklenjeno pogodbo o delu kot fizična oseba. Je potrebno takšno osebo prijaviti kot podizvajalca? Če, da katere dokumente je potrebno priložiti ponudbi?

ODGOVOR:

Naročnik ne pozna podrobnosti o zaposlitvi fizične osebe in povezanosti med gospodarskimi subjekti, ki nameravajo predložiti ponudbo, niti ne more vnaprej prejudicirati dopustnost/nedopustnost ponudbe, ki jo namerava predložiti gospodarski subjekt. Prav tako naročnik gospodarskim subjektom ne more svetovati kako naj pripravijo svojo ponudbo in določajo razmerja med gospodarskim subjekti, ki bodo sodelovali pri izvedbi javnega naročila. Po mnenju naročnika fizična oseba ne more biti nominirana kot partner ali kot podizvajalec, saj kot taka ne more izpolniti vseh zahtev naročnika, ki so navedene v razpisni dokumentaciji. Predmet naročila je takšne narave, da je po področni zakonodaji za opravljanje dejavnosti potrebno imeti registrirano dejavnost, česar fizična oseba po mnenju naročnika ne more izpolnjevati. Prav tako po mnenju naročnika nominacija fizične osebe kot partnerja ali podizvajalca posega tudi v načelo enakopravne obravnave ponudnikov, saj je naročnik v razpisni dokumentaciji natančno opredelil pogoje in zahteve, ki jih morajo izpolnjevati gospodarski subjekti, ki nastopajo v ponudbi, kar fizična oseba v celoti ne more izpolniti. Po mnenju naročnika nominacija fizične osebe kot partnerja ali podizvajalca lahko privede do zlorabe delovnopravne zakonodaje, kršenje določil Zakona o javnem naročanju (npr. izogibanje razlogom za izključitev iz 75. člena ZJN-3 in izpolnjevanje obveznih pogojev za sodelovanje iz 76. člena ZJN-3) in spodbuja plačilno nedisciplino, saj dopušča sodelovanje v postopkih javnega naročanja s pomočjo uporabe instituta "podizvajalca ali uporaba zmogljivosti drugih subjektov" posredno ali neposredno tistim gospodarskim subjektom, ki npr. davkov in prispevkov ne plačujejo ali v celoti ne izpolnjuje vseh zahtev in pogojev, ki jih je naročnik določil v razpisni dokumentaciji. V kolikor je fizična oseba, ki bo izvajala storitve, ki so predmet javnega naročila, stalno zaposlena pri drugem gospodarskem subjektu, bi moral glavni ponudnik, po mnenju naročnika, ta gospodarski subjekt navesti kot partnerja ali podizvajalca. Gospodarski subjekti naj pri pripravi ponudbi dosledno upoštevajo določila ZJN-3 in prakso Državne revizijske komisije.

2.)Ali je potrebno v ponudbeni račun za posamezni sklop navesti ceno 4 decimalke za m2, 2 decimalki za ceno izvedbe posameznega čiščenja ter 2 decimalki na uro?

ODGOVOR:

Da, kot je opredeljeno v osmem odstavku 2.1.3. točke razpisne dokumentacije, in sicer: »Ponudnik v ponudbeni predračun za posamezni sklop predmeta javnega naročila, poda ceno za posamezno vrsto čiščenja v EUR brez DDV, in sicer na največ:

* do štiri (4) decimalna mesta natančno za storitve, pri katerih ponudnik v ponudbeni predračun vpiše ceno na m² v EUR brez DDV,
* do dve (2) decimalni mesti natančno za storitve, pri katerih ponudnik v ponudbeni predračun vpiše dejansko ceno izvedbe posameznega čiščenja v EUR brez DDV (upoštevajoč kvadraturo v posamezni postavki ponudbenega predračuna) in
* do dve (2) decimalni mesti natančno za storitve, pri katerih ponudnik v ponudbeni predračun vpiše ceno delovne ure v EUR brez DDV.«

3.)Predlagamo, da vključite dvig cene skladno z dvigom minimalne plače.

ODGOVOR:

Povišanje cen je vezano na indeks cen življenjskih potrebščin oziroma na stopnjo inflacije. Naročnik navedenega določila ne spreminja.

Z enakim indeksom se v skladu z Zakonom o minimalni plači (ZminP) enkrat letno uskladi tudi minimalna plača.

4.)Ali prav razumemo, da izpolnimo dolžnost, če priložimo oceno tveganja za delo z nevarnimi kemičnimi snovmi za delovno mesto čistilke?

ODGOVOR:

Naročnik točno ne razume vprašanja. V skladu z Zakonom o varnosti in zdravju pri delu (Ur. l. RS, št. 43/11 – ZVZD-1) mora delodajalec pisno oceniti tveganja ter sprejeti Izjavo o varnosti z oceno tveganja. Pri oceni tveganja za nevarne kemične snovi so praviloma zapisane vse snovi, katere se uporabljajo v delovnem procesu (v kolikor ni razvrščena kot nevarna je predmetna razvrstitev zapisana) in mora biti usklajena z Elaboratom čiščenja. V kolikor ocena tveganja za delo z nevarnimi kemičnimi snovmi za delovno mesto čistilke (s katero razpolaga gospodarski subjekt) izpolnjuje navedene zahteve, jo gospodarski subjekt lahko predloži k ponudbeni dokumentaciji.

5.) Ali prav razumemo, da zadostuje, da za npr. sklop 1 priložimo eno referenčno potrdilo referenčnega naročnika za čiščenje pisarniških prostorov v velikosti 3.000 m2?

ODGOVOR:

Da, referenčno potrdilo enega naročnika iz katerega izhaja, da je gospodarski subjekt v zadnjih treh (3) letih, šteto od datuma, določenega za predložitev ponudb, kvalitetno in v skladu s pogodbenimi določili uspešno izvajal čiščenje pisarniških prostorov (pisarne, hodniki, sanitarije) v površini minimalno 3.000 m2.

6.)Ali prav razumemo, da lahko ponudnik npr. predloži referenčno potrdilo enega naročnika v sklopu 2 za čiščenje pisarniških prostorov (3.000 m2) in enega naročnika za čiščenje poslovnih prostorov (1.000 m2)?

ODGOVOR:

Da. Gospodarski subjekt lahko izpolnjevanje navedenih referenčnih zahtev izkaže s predložitvijo enega ali največ treh različnih referenčnih potrdil, ki jih potrdijo različni naročniki (izdajatelji referenc), kot je navedeno v 3.2.3.2. točki razpisne dokumentacije.

Gospodarski subjekt, ki namerava oddati ponudbo za Sklop št. 2 ENLJ, mora predložiti naslednje reference s katerimi izkazuje, da je v zadnjih treh (3) letih, šteto od datuma, določenega za predložitev ponudb, kvalitetno in v skladu s pogodbenimi določili uspešno izvajal naslednje vrste čiščenj:

* čiščenje pisarniških prostorov (pisarne, hodniki, sanitarije) v površini minimalno 3.000 m2,
* čiščenje poslovnih prostorov (skladišča/delavnice/trgovine) v površini minimalno 1.000 m2.

7.)Ali prav razumemo, da lahko en naročnik potrjevalec reference potrdi isto storitev v več različnih sklopih in na ločenih obrazcih za vsak sklop posebej na katerega se prijavlja?

ODGOVOR:

V skladu z določili razpisne dokumentacije lahko gospodarski subjekt, ki oddaja ponudbo za več sklopov predmeta javnega naročila, s predložitvijo ene reference od istega naročnika, kumulativno izpolni referenčni pogoj za več sklopov skupaj (z enim referenčnih potrdilom) pod pogojem, da so površine za posamezno izvedeno vrsto čiščenj (čiščenje pisarniških prostorov, čiščenje poslovnih prostorov, čiščenje laboratorijev), navedene v referenčnem potrdilu, ustrezne velikosti. Navedeno pomeni, da gospodarski subjekt z npr. potrjeno referenco enega naročnika, ki za posamezno vrsto čiščenj, izkazuje največjo površino za posamezno vrsto čiščenja izmed vseh zahtevanih površin, ki so navedene za posamezni sklop predmeta javnega naročila, hkrati izpolni referenčni pogoj za vse sklope predmeta javnega naročila za katere oddaja ponudbo. V referenčnem potrdilu mora biti razvidno na katere sklope se referenčno potrdilo nanaša. Prav tako lahko en naročnik (potrjevalec reference) potrdi referenčno potrdilo za več sklopov in na ločenih obrazcih (za vsak sklop posebej).

Navedeno ne velja za Sklop št. 5 ENLJ, saj se referenčna zahteva za ta sklop nanaša na skupno vrednosti izvedenih čiščenj v EUR brez DDV (v 12 mesečnem obdobju v zadnjih treh letih pred rokom za predložitev ponudb) in ne na minimalno površino izvedenih čiščenj v m2 (za posamezno vrsto čiščenja).

8.) Ali prav razumemo, da lahko referenčni naročnik za na primer za sklop 1,2, 6 in 7 izpolni referenčni pogoj tako, da predloži eno referenčno potrdilo/obrazec istega naročnika na katerega zapiše, da ga prilaga za sklop 1,2,6 in 7 ter navede da gre za čiščenje pisarniški prostorov v velikosti 5.000 m2 ter poslovnih prostorov v velikosti 5.000 m2 ? Je takšna referenca ustrezna? Namreč 3. in 4. odstavek razpisne dokumentacije na strani 30 pod opombami sta se glede navedb v nasprotju. Najprej piše, da morajo biti ločeni obrazci, nato pa da je lahko skupen obrazec. Kaj torej velja?

ODGOVOR:

Naročnik se strinja z ugotovitvijo gospodarskega, da je navedeno besedilo (tretjega odstavka razpisne dokumentacije na strani 30, pod opombami) zapisano nekoliko dvoumno. Naročnik je z zapisanim besedilom želel poudariti, da mora biti iz referenčnega potrdila razvidno na kateri sklop se referenca nanaša, da ne bi prišlo do dvoumnosti pri izpolnjevanju referenčnih zahtev.

V skladu z določili razpisne dokumentacije lahko gospodarski subjekt, ki oddaja ponudbo za več sklopov predmeta javnega naročila, s predložitvijo ene reference od istega naročnika, kumulativno izpolni referenčni pogoj za več sklopov skupaj (z enim referenčnih potrdilom) pod pogojem, da so površine za posamezno izvedeno vrsto čiščenj (čiščenje pisarniških prostorov, čiščenje poslovnih prostorov, čiščenje laboratorijev), navedene v referenčnem potrdilu, ustrezne velikosti. Navedeno pomeni, da gospodarski subjekt z npr. potrjeno referenco enega naročnika, ki za posamezno vrsto čiščenj, izkazuje največjo površino za posamezno vrsto čiščenja izmed vseh zahtevanih površin, ki so navedene za posamezni sklop predmeta javnega naročila, hkrati izpolni referenčni pogoj za vse sklope predmeta javnega naročila za katere oddaja ponudbo.

Navedeno ne velja za Sklop št. 5 ENLJ, saj se referenčna zahteva za ta sklop nanaša na skupno vrednosti izvedenih čiščenj v EUR brez DDV (v 12 mesečnem obdobju v zadnjih treh letih pred rokom za predložitev ponudb) in ne na minimalno površino izvedenih čiščenj v m2 (za posamezno vrsto čiščenja).

Naročnik ugotavlja, da je gospodarski subjekt nekoliko spregledal referenčne zahteve (čiščenje laboratorijev) za Sklop št. 6 VKS.

Gospodarski subjekt, ki namerava oddati ponudbo za Sklop št. 6 VKS, mora predložiti naslednje reference s katerimi izkazuje, da je v zadnjih treh (3) letih, šteto od datuma, določenega za predložitev ponudb, kvalitetno in v skladu s pogodbenimi določili uspešno izvajal naslednje vrste čiščenj:

* čiščenje pisarniških prostorov (pisarne, hodniki, sanitarije) v površini minimalno 5.000. m2,
* čiščenje poslovnih prostorov (skladišča/delavnice/trgovine) v površini minimalno 5.000 m2,
* čiščenje laboratorijev v površini minimalno 200 m2.

Gospodarski subjekt lahko v konkretnem primeru hkrati oziroma kumulativno izpolni referenčne zahteve za sklope št. 1, 2, 6 in sklop št. 7 na način, da k ponudbeni dokumentaciji predloži eno referenčno potrdilo (referenco), izdano s strani enega naročnika (izdajatelja reference) iz katerega je razvidno, da je ponudnik, v zadnjih treh (3) letih, šteto od datuma, določenega za predložitev ponudb, kvalitetno in v skladu s pogodbenimi določili uspešno izvajal naslednje vrste čiščenj:

* čiščenje pisarniških prostorov (pisarne, hodniki, sanitarije) v površini minimalno 5.000 m2,
* čiščenje poslovnih prostorov (skladišča/delavnice/trgovine) v površini minimalno 5.000 m2,
* čiščenje laboratorijev v površini minimalno 200 m2.

V konkretnem primeru mora biti v referenčnem potrdilu prav tako navedeno, da se referenca nanaša na sklope št. 1, 2, 6 in sklop št. 7.

Gospodarski subjekt bi s predložitvijo primeroma navedene reference hkrati izpolnil referenčne pogoje za vse sklope predmeta javnega naročila, razen za sklop št. 5 ENLJ. Referenčna zahteva za sklop št. 5 ENLJ se nanaša na skupno vrednosti izvedenih čiščenj v EUR brez DDV (v 12 mesečnem obdobju v zadnjih treh letih pred rokom za predložitev ponudb) in ne na minimalno površino izvedenih čiščenj v m2 (za posamezno vrsto čiščenja).

9.)Ali prav razumemo, da morajo vsi delavci - čistilci imeti opravljen tudi pregled za delo na višini? Tudi delavci, ki bodo čistili pisarniške prostore in dela na višini ni? Morajo imeti delavci čistilci ta pregled opravljen že v času oddaje razpisa ali ga lahko kasneje opravijo npr. pred nastopom dela?

ODGOVOR:

V skladu s 3.2.3.3. točko razpisne dokumentacije mora čistilno osebje oziroma zaposleni delavci, ki bodo opravljali storitve čiščenje za posamezni sklop predmeta javnega naročila, imeti opravljen zdravstveni pregled pri izvajalcu medicine dela, ki mora vsebovati tudi pregled za delo na višini ter so navedeni v Prilogi 6/3. Navedene pogoje mora gospodarski subjekt izpolnjevati ob predložitvi ponudbe. V skladu z določili tretjega in četrtega odstavka 3.2.3. točke razpisne dokumentacije, ima naročnik v fazi pregleda in ocenjevanja ponudb pravico zahtevati vpogled oziroma zahtevati predložitev ustreznih dokazil. Naročnik navedenih dokazil ob predložitvi ponudbe ne zahteva.

10.) Ali prav razumemo, da je zahteva naročnika po točno določeni urni dnevni prisotnosti čistilnega osebja?

ODGOVOR:

Da, v skladu s tehničnim opisom predmeta javnega naročila za posamezni sklop predmeta javnega naročila in v skladu z določili razpisni dokumentaciji.

11.) Ali prav razumemo, da mora ponudnik za izpolnjevanje merila in pridobitev 2 točk imeti pridobljen certifikat družini prijazno podjetje tako ponudnik kot tudi vsi podizvajalci pri ponudniku? Kaj pa če je podizvajalec fizična oseba na podlagi pogodbe o delu?

ODGOVOR:

Da, kot je navedeno v zadnjem odstavku točke 5. razpisne dokumentacije. Naročnik ne pozna podrobnosti o zaposlitvi fizične osebe in povezanosti med gospodarskimi subjekti, ki nameravajo predložiti ponudbo, niti ne more vnaprej prejudicirati dopustnost/nedopustnost ponudbe, ki jo namerava predložiti gospodarski subjekt. Prav tako naročnik gospodarskim subjektom ne more svetovati kako naj pripravijo svojo ponudbo in določajo razmerja med gospodarskim subjekti, ki bodo sodelovali pri izvedbi javnega naročila. Po mnenju naročnika fizična oseba ne more biti nominirana kot partner ali kot podizvajalec, saj kot taka ne more izpolniti vseh zahtev naročnika, ki so navedene v razpisni dokumentaciji. Predmet naročila je takšne narave, da je po področni zakonodaji za opravljanje dejavnosti potrebno imeti registrirano dejavnost, česar fizična oseba po mnenju naročnika ne more izpolnjevati. Prav tako po mnenju naročnika nominacija fizične osebe kot partnerja ali podizvajalca posega tudi v načelo enakopravne obravnave ponudnikov, saj je naročnik v razpisni dokumentaciji natančno opredelil pogoje in zahteve, ki jih morajo izpolnjevati gospodarski subjekti, ki nastopajo v ponudbi, kar fizična oseba v celoti ne more izpolniti. Po mnenju naročnika nominacija fizične osebe kot partnerja ali podizvajalca lahko privede do zlorabe delovnopravne zakonodaje, kršenje določil Zakona o javnem naročanju (npr. izogibanje razlogom za izključitev iz 75. člena ZJN-3 in izpolnjevanje obveznih pogojev za sodelovanje iz 76. člena ZJN-3) in spodbuja plačilno nedisciplino, saj dopušča sodelovanje v postopkih javnega naročanja s pomočjo uporabe instituta "podizvajalca ali uporaba zmogljivosti drugih subjektov" posredno ali neposredno tistim gospodarskim subjektom, ki npr. davkov in prispevkov ne plačujejo ali v celoti ne izpolnjuje vseh zahtev in pogojev, ki jih je naročnik določil v razpisni dokumentaciji. V kolikor je fizična oseba, ki bo izvajala storitve, ki so predmet javnega naročila, stalno zaposlena pri drugem gospodarskem subjektu, bi moral glavni ponudnik, po mnenju naročnika, ta gospodarski subjekt navesti kot partnerja ali podizvajalca. Gospodarski subjekti naj pri pripravi ponudbi dosledno upoštevajo določila ZJN-3 in prakso Državne revizijske komisije.

12.) V prilogo 6/3 moramo navesti čistilno osebje število in št ur čiščenja. Ali prav razumemo, da na primer za sklop 1 v obrazec 6/3 prepišemo zahtevo iz tehnične specifikacije za sklop 1, kjer je navedeno čiščenje 5x teden - 1 oseba za 8 ur od 6.30 do 14.30 ure? Za nadzornika - delovodjo moramo prav tako moramo napisati koliko ur bo prisoten na dnevno, s strani naročnika pa ni nobene zahteve v tehnični specifikaciji kakšna naj bo ta časovnica oz. dnevna prisotnost na objektu. Prosimo za pojasnilo za vsak sklop posebej.

ODGOVOR:

DA , v skladu s tehničnim opisom predmeta javnega naročila za posamezni sklop predmeta javnega naročila in v skladu z določili razpisne dokumentacije. Ponudnik lahko npr. za sklop 1 v obrazec 6/3 prepiše zahtevo iz tehnične specifikacije za sklop 1, kjer je navedeno čiščenje 5x teden - 1 oseba za 8 ur od 6.30 do 14.30 ure ali pa npr. nominira 2 osebi, pri čemer ena oseba izvaja storitve čiščenja od 6.30 do 10.30 ure ter druga oseba od 10:30 do 14.30 ure. Prav tako lahko ponudnik ponudi večje število čistilnega osebja od minimalno zahtevanega v tehničnem opisu.

Naročnik za nadzornika – delovodjo (za posamezni sklop predmeta javnega naročila) ni določil čas obvezne prisotnosti. Čas dnevne prisotnosti nadzornika – delovodje (za posamezni sklop predmeta javnega naročila) določi gospodarski subjekt sam, glede na lastno organizacijo dela, pri čemer se nadzor izvaja v času, ko čistilno osebje izvaja storitve čiščenja pri posameznem naročnika.

13.) Zanima nas ali se v obrazec 6/3 primeroma navede čistilno osebje in se bo le to lahko tudi kasneje zamenja pred samim začetkom dela. Namreč za vse delavke nimam pridobljenega potrdila o nekaznovanosti. V tako kratkem času ga tudi ne moremo pridobiti. Poleg tega se lahko v praksi zgodi, da delavce planiramo za neko lokacijo potem pa pride do prenehanja delovnega razmerja in se ne more zagotoviti točno določenega osebja, ki ga sedaj navedemo v obrazcu.

ODGOVOR:

V skladu s 3.2.3.3. točko razpisne dokumentacije mora biti čistilno osebje oziroma zaposleni delavci, ki bodo opravljali storitve čiščenje za posamezni sklop predmeta javnega naročila, nekaznovano, Čistilno osebje mora biti navedeno v Prilogi 6/3, sladno z določili razpisne dokumentacije. Navedene pogoje mora gospodarski subjekt izpolnjevati ob predložitvi ponudbe. V skladu z določili tretjega in četrtega odstavka 3.2.3. točke razpisne dokumentacije, ima naročnik v fazi pregleda in ocenjevanja ponudb pravico zahtevati vpogled oziroma zahtevati predložitev ustreznih dokazil. Naročnik navedenih dokazil ob predložitvi ponudbe ne zahteva.

Ravno iz razlogov, kot jih navaja gospodarski subjekt, je naročnik v petem odstavku 3.2.3. točke razpisne dokumentacije zapisal naslednje besedilo:

»Izbrani ponudnik bo moral ob sklenitvi okvirnega sporazuma za posamezni sklop predmeta javnega naročila oziroma najkasneje ob uvedbi v delo, skrbniku okvirnega sporazuma predložiti seznam kadra z naslednjimi dokazili:

* kopije obrazcev M-1/M-2 in v primeru sprememb kopije M-3 obrazcev, iz katerih je razvidno, da so čistilno osebje in nadzornik zaposleni pri ponudniku ali podizvajalcu,
* potrdilo o nekaznovanosti za čistilno osebje, ki bo izvajalo storitve čiščenja,
* potrdilo o znanju slovenskega jezika na vsaj osnovni ravni oziroma na nivoju A2, glede na Skupni evropski referenčni okvir za jezike (CEFR) za čistilno osebje, katerih prvi jezik ni slovenščina, v primeru da čistilno osebje nima slovenskega državljanstva ali je formalno izobrazbo pridobil v Republiki Sloveniji (državljanstvo se izkazuje s fotokopijo osebne izkaznice ali potnega lista).«

14.) v obrazcu št. 10 (priloga 10) je zahtevano, da se napiše ime in priimek strokovnega delavca vpd in pv. Kaj ste imeli tukaj v mislih? Koga naj ponudnik navede - svojega zunanjega strokovnega sodelavca za varstvo pri delu - se takšen subjekt šteje kot podizvajalec ali ne? Imate tukaj v mislih osebo, ki je usposobljena za nudenje prve pomoči pri ponudniku? Ima lahko ponudnik eno takšno osebo za nudenje prve pomoči za več sklopov? Je lahko vodja del ter strokovna oseba za nudenje prve pomoči ista oseba? Če se prijavljamo na sklope od 1-5. Ali je potrebno priložiti 5 obrazcev? Ali je lahko usposobljena oseba za nudenje prve pomoči zaposlena pri podizvajalcu? Moramo potem takšno osebo priglasiti kot podizvajalca?

ODGOVOR:

Ponudnik navede odgovorno osebo za varstvo pri delu pri njem, ki bo navedena tudi v Prilogi 9/3, ki je priloga k okvirnemu sporazumu (za sklope od št. 1 do št. 5). Ponudnik lahko predloži več obrazcev (Priloga 10) za vsak posamezni sklop posebej, ali pa predloži en obrazec, v katerem navede vse sklope na katere se priložen obrazec nanaša.

15.)Ali prav razumemo, da moramo navesti v obrazec 6/3 delavce čistilce ki izpolnjujejo pogoj nekaznovanosti? Opozarjamo, da bi za takšen pogoj nujno potrebovali podaljšanje roka za oddajo ponudbe.

ODGOVOR:

V skladu s 3.2.3.3. točko razpisne dokumentacije mora biti čistilno osebje oziroma zaposleni delavci, ki bodo opravljali storitve čiščenje za posamezni sklop predmeta javnega naročila, nekaznovano ter navedeno v Prilogi 6/3. Navedene pogoje mora gospodarski subjekt izpolnjevati ob predložitvi ponudbe. V skladu z določili tretjega in četrtega odstavka 3.2.3. točke razpisne dokumentacije, ima naročnik v fazi pregleda in ocenjevanja ponudb pravico zahtevati vpogled oziroma zahtevati predložitev ustreznih dokazil. Naročnik navedenih dokazil ob predložitvi ponudbe ne zahteva.

16.)Ali prav razumemo, da za čiščenje poslovnih prostorov 5x tedensko od ponedeljka do petka (prva vrstica rednega čiščenja ponudbenega predračuna za sklop1) v kvadraturi 892,10 zahtevate 1 osem urno čistilko od 6.30 do 14.30 ure? Ter za čiščenje 3 x tedensko (čiščenje poslovnih prostorov -nova postavka) v velikosti 2.174 m2 zahtevate 1 osem urno čistilko od 14.00 do 22.00 ure od ponedeljka do petka, ki bo opravila sva opravila ki so predmet 3 x tedenskega čiščenja? Ne razumemo tega določila, da je čistilka 3 x tedensko od ponedeljka do petka? Ne razumemo tudi postavke 1 x mesečno čiščenje poslovnih prostorov v velikosti 34,50 m2? Kakšna opravila tukaj štejete in katere prostore? Če prav razumemo želite 2 delavki za cel sklop, eno dopoldne 8 ur in eno popoldne 8 ur 3x tedensko?

ODGOVOR:

Da. 3x tedensko čiščenje pomeni, da mora čistilno osebje vse pisarne očistiti 3 x na teden, prilagaja pa delo od ponedeljka do petka, vsak dan sproti, katere pisarne bo očistil, saj predvidevamo, da v enem dnevu ne more kvalitetno očistiti vseh pisarn naenkrat. 1x mesečno se očisti en prostor v pritličju, ki ni obremenjen in ima velikost 34,50 m2. Ponudnik mora zagotoviti kakovost čiščenja v skladu s predvideno dinamiko čiščenja. V tehničnem opisu je zahtevano minimalno število čistilnega osebja. Prav tako lahko ponudnik ponudi večje število čistilnega osebja od minimalno zahtevanega v tehničnem opisu.

17.) V sklopu 1 imate v tehnični specifikaciji napisano, da so 1 x letna opravila opravijo v sklopu generalnega čiščenja. Pri postavkah pri generalnem čiščenju pri ponudbenem predračunu pa niso na primer navedena dela: čiščenje vseh stenskih keramičnih oblog (sanitarije), čiščenje vrat s podboji (pisarne) - kam torej te storitve vkalukuliramo pod redno čiščenje ali generalno in če generalno pod katero postavko v ponudbenem predračunu?

ODGOVOR:

Dela naj se vkalkulirajo pod redno čiščenje, saj jih lahko čistilno osebje opravi med rednim čiščenjem, sproti.

JAVNI HOLDING Ljubljana, d.o.o.

Sektor za javna naročila